
Nr. 199, datë 15.3.2017

PËR KALIMIN NË PËRGJEGJËSI ADMINISTRIMI, NGA AGJENCIA E TRAJTIMIT TË KREDIVE TE MINISTRIA E FINANCAVE, PËR DEGËN E THESARIT SARANDË, TË NJË AMBIENTI NË PRONËN NR. 13/125-M7, NË ZONËN KADASTRALE 8641, ME VENDNDODHJE NË ADRESËN “LAGJJA NR. 1”, NË QYTETIN E SARANDËS, DHE PËR NJË NDRYSHIM NË VENDIMIN NR. 513, DATË 15.8.2007, TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË FINANCAVE PËR AGJENCINË E TRAJTIMIT TË KREDIVE” 

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Financave, Këshilli i Ministrave

VENDOSI:

1. Kalimin në përgjegjësi administrimi, nga Agjencia e Trajtimit të Kredive te Ministria e Financave, për Degën e Thesarit Sarandë, të një ambienti me sipërfaqe 25 m2, me numër pasurie 13/125-M7, në zonën kadastrale 8641, me vendndodhje në adresën “Lagjja nr. 1”, në qytetin e Sarandës, sipas planvendosjes dhe hartës treguese që i bashkëlidhen këtij vendimi. 
2. Prona e përcaktuar në pikën 1, të këtij vendimi, hiqet nga lista e inventarit e miratuar me vendimin nr. 513, datë 15.8.2007, të Këshillit të Ministrave.
3. Ngarkohen Ministria e Financave, Agjencia e Trajtimit të Kredive dhe kryeregjistruesi i Pasurive të Paluajtshme të Republikës së Shqipërisë për ndjekjen e zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

